இந்த வழக்கில் 25.11.1999 அன்று உயர்நீதி மன்ற நிதிபதி கே. கோவிந்தராசன் அளித்த தீர்ப்பில் பின்வருமாறு குறிப்பிட்டார் : “அரசமைப்புச் சட்டத்தின் படி குடியரசுத் தலைவர் தலைமை நிர்வாகி ஆவார். அவரிடம் ஒன்றியத்தின் அதிகாரம் மேவி நிற்கும். அதைப்போன்று ஆளுநர் என்பவர் சம்பந்தப்பட்ட மாநிலத்தின் தலைமை நிர்வாகி ஆவார். அவரிடம் அந்த மாநிலத்தின் நிர்வாக அதிகாரம் மேவி நிற்கும். அரசமைப்புச் சட்டத்தில் உள்ள 72ஆம் மற்றும் 161 ஆம் பிரிவுகள் முறையே குடியரசுத் தலைவர் மற்றும் அந்தந்த மாநில ஆளுநருக்கு கருணை மனுக்களில் மன்னித்தல் முதலிய அதிகாரங்களை வழங்கியுள்ளன.